
Қобда аудандық Қоғамдық Кеңес отырысының
ХАТТАМАСЫ

	Қобда ауылы                                № 2                   27 наурыз 2026 жыл 
                                                                                           сағ 15:00
	
         	Өткізілген  орны: Аудан әкімі аппаратының үлкен мәжіліс залы  

	Төрағалық етуші: А.К.Темірбай  – аудандық қоғамдық кеңес төрағасы
	Кеңес хатшысы: А.Ж. Қабақбаева
	Қатысушылар: Қоғамдық Кеңес мүшелері: Ерғалиев Ж.Қ., Қылышбаева Б.Ж., Тұраров И.С., Ещанова Н.Ә., Қазиев Т.Б., Назаров Д.Я., Бисембин М.А., баяндамашылар
	Қатыспағандар: Ашенова С.З. сырқаттануына (аяғы гипсте) байланысты, Күзембай М. денсаулығына байланысты.


Күн тәртібінде:
          1. 1.	Наурыз айындағы өткізілген мерекелер туралы 2026  жылға арналған 
аудандағы мәдениет және спорт саласы бойынша атқарылатын іс-шаралар туралы. Сонымен қатар, мемлекеттік тіл туралы Заңның, тіл туралы бағдарламалардың орындалуы туралы.
Баяндамашы: Жұмағұлова Айгүл Төлегенқызы – аудандық мәдениет, тілдерді дамыту, дене шынықтыру және спорт бөлімінің басшысы.
2. Әскер қатарына шақыру және есепке алу жұмыстары туралы.
Баяндамашы: Нұғыманов Еркебұлан Асқарұлы – аудандық қорғаныс істер жөніндегі бөлімінің бастығы.
3. Аудан көлемінде әлеуметтік бағдарламалардың орындалуы туралы.
Баяндамашы: Умаров Нұрболат Сексенғалиұлы – аудандық жұмыспен қамту және әлеуметтік бағдарламалар бөлімінің сектор меңгерушісі (басшысы еңбек демалысында).

Тыңдалды:

	Наурыз айындағы өткізілген мерекелер туралы 2026  жылға арналған аудандағы мәдениет және спорт саласы бойынша атқарылатын іс-шаралар туралы. Сонымен қатар, мемлекеттік тіл туралы Заңның, тіл туралы бағдарламалардың орындалуы туралы аудандық мәдениет, тілдерді дамыту, дене шынықтыру және спорт бөлімінің басшысы Жұмағұлова Айгүл Төлегенқызы мәлімет берді (баяндама қоса жалғанды).
Әскер қатарына шақыру және есепке алу жұмыстары туралы аудандық қорғаныс істер жөніндегі бөлімінің бастығы Нұғыманов Еркебұлан Асқарұлы баяндады (баяндама қоса жалғанды).
Аудан көлемінде әлеуметтік бағдарламалардың орындалуы туралы аудандық жұмыспен қамту және әлеуметтік бағдарламалар бөлімінің сектор меңгерушісі (басшысы еңбек демалысында) Умаров Нұрболат Сексенғалиұлы мәлімдеді (баяндама қоса жалғанды).

Наурыз айындағы өткізілген мерекелер туралы 2026  жылға арналған аудандағы мәдениет және спорт саласы бойынша атқарылатын іс-шаралар туралы. Сонымен қатар, мемлекеттік тіл туралы Заңның, тіл туралы бағдарламалардың орындалуы туралы


Сұрақ-жауап-ұсыныс:

Кеңес мүшесі Б. Қылышбаева:
· Наурыз мерекесінде өткен «Ең үздік киіз үй»  байқауының 
жеңімпаздарына қаражаты бөлінді ме? Бөлінсе, қай уақыт аралығы беріледі?
	Ауылдық мәдениет үйлерінде ұлттық және мемлекеттік мерекелерден басқа айына қанша шара өтеді?
	Тіл саясаты туралы қоғамдық монитринг комиссия мүшелігінде Қоғамдық кеңес мүшелігінен өкіл бар ма?
	
Аудандық мәдениет, тілдерді дамыту, дене шынықтыру және спорт бөлімінің басшысы А. Жұмағұлова:
· Байқау бойынша сұрағыңызға барлығына айтылды, есеп бөліміне 
құжаттарын тапсыру керек, яғни жеке куәліктері, есеп шоттары, содан соң сәуір айында төленеді.
· Әр ауылдық мәдениет үйлерінде жылдық жоспарға сәйкес әр округ 
жылына 48-50 шара өткізеді.
Комиссия құрамында Ашенова Свтелана Зинекенқызы бар. Келесі тіл туралы қоғамдық мониторинг комиссия мүшелегіне аудандық қоғамдық кеңес мүшелерінен қосылатын болады. 

Кеңес мүшесі Ж. Ерғалиев:
· Қанша жылдан айтылып келе жатырған мәселе, Қобда ауданы 
транскрипциясы, яғни Қобда ауданы сөзінде кейбір мекемелерде К әрпімен, ал аумақтық сайлау комиссиясы, аудандық қорғаныс істер жөніндегі бөлімдері Х әрпімен жүр. Транскрипция әлі өзгерген жоқ. Сол мәселені көтеріп, жандандырып, қолға алсаңыздар!

Аудандық мәдениет, тілдерді дамыту, дене шынықтыру және спорт бөлімінің басшысы А. Жұмағұлова:
· Жақсы, қарастырамыз, қолға алынады.

Кеңес төрағасы А. Темірбай:
· Сіздің мекеме бойынша жұмыс жасалынып жатқан жоқ емес, 
жасалынып жатыр, әрқашан мерекелік шаралар, әсем әуен даусы күмібрлеп, іс-шаралар өтіп жатады. Әрі қарай да сәтімен жалғаса берсін!








   
Әскер қатарына шақыру және есепке алу жұмыстары туралы 

Сұрақ-жауап-ұсыныс:

Кеңес мүшесі Д. Назаров:
· Баяндамаңызда 310 адам, оның ішінде 26 мұғалімдер кейінге қалдырылған 
делінген. Сонда мұғалімдердің қандай ерекшелігі бар? Және де отбасылық жағдайына байланысты деген қалай? Сонымен қатар, есепші қызметкер (учетный работник)ауылдық округтерге барып есеп жүргізеді ме?
Аудандық қорғаныс істер жөніндегі бөлімінің бастығы Е. Нұғыманов:
· Ауылдық жерлерде мұғалім тапшы, оның ішінде дипломмен ауылға 
Нақты физика-математика пәндерінің мұғалімдері кейінге қалдырылады (отсрочка). Отбасылық жағдайға байланысты дегеніміз толық емес отбасы болса, яғни отбасында әкесі немесе анасы болмаған жағдайда ол шақырылатын ер бала үйінің ең үлкен баласы (кормилец) болған жағдайда кейінге шегеріледі (отсрочка).
Есепші қызметкер қазіргі таңда бармайды, алайда мен өзім және инспектормен бірге барып жүрміз. 2012 жылғы 16 ақпандағы №561-IV ҚР «Әскери қызмет және әскери қызметшілердің мәртебесі туралы» Заңына сәйкес қазіргі таңда ауылдық округ әкімдері мен мамандары өз ауыл тұрғындарының ішінде әскерге баратын азаматтарды есепке алып, өздері қорғаныс істер жөніндегі бөлімге жеткізуі қажет. Сонымен қатар, біздің тараптан да әрқашан ұсыныстар болады, мамандар өздері бізге хабарласып, әскер қатарына баратын азамат бар ма, жоқ па, сол жөнінде хабар берсе, біз өзіміз де барамыз. Қазіргі таңда 3 уәкіл болып барамыз, яғни басшы, бөлім инспекторы және полиция бөлімінен учаскелік инспекторы.

 Кеңес мүшесі И. Тұраров:
· Жалпы жоспар бойынша орындалып отыр ма? Әскерге барғандарға 
қандай жеңілдіктер  болады?
 Аудандық қорғаныс істер жөніндегі бөлімінің бастығы Е. Нұғыманов:
· Жоспар орындалады. Алайда қиындықтар туғызады әрине. Жеңілдіктер 
беріледі: Әскерге барып, ол жақта өзін жақсы жағынан көрсетсе, қолына сертификат беріледі, яғни университетке грантқа түсуге мүмінідік болады.

Кеңес мүшесі Ж. Ерғалиев:
· Баяндамыңызда көрсеткендей компьютерлік құрал-жабдықтар не 
себепті DAMUMED қосымшасына қосылмаған? 
· Аудандық қорғаныс істер жөніндегі бөлімінің бастығы Е. Нұғыманов:
· Аудандық ауруханаға айтылды, кабельдерді жалғау бойынша тендер 
күтуде. Жұмыстанамыз.

Кеңес мүшесі Н. Ещанова:
· Білім беру мекемелірнде өткізілетін әскери кафедраны сіздер өткізесіздер 
ме? 
· Аудандық қорғаныс істер жөніндегі бөлімінің бастығы Е. Нұғыманов:
· Жоқ. Мектептерде мектеп ұстаздары. 



Кеңес мүшесі Б. Қылышбаева:
· Ұсыныс: Әскер қатарына барып, өз борышын өтеп келген азаматтардың 
пікірін, ойларын бейнежазбаға түсіріп, әлеуметтік желілерге салынса.
Аудандық қорғаныс істер жөніндегі бөлімінің бастығы Е. Нұғыманов:
· Көбісі әлеуметтік желіге салуға қарсы болады. Сондықтан өз 
рұқсаттары болмаған соң шығара алмаймыз.

Кеңес мүшесі Т. Қазиев:
· Полиция, өрт сөндіру саласына жұмысқа қабылдану үшін әскери 
кафедрасы болу міндетті ме?
Аудандық қорғаныс істер жөніндегі бөлімінің бастығы Е. Нұғыманов:
· Иә, міндетті.  

Кеңес төрағасы А. Темірбай:
· Жалпы аудандық полиция бөлімімен байланыс бар ма? Ұсынысым: Әлі де
жұмыстану қажет. Біздің өңір Батырлар мекені болғандықтан, әскер қатарына барушылардың көлемі барлық аудан бойынша алдыңғы қатарда тұруы керек. 
 Аудандық қорғаныс істер жөніндегі бөлімінің бастығы Е. Нұғыманов:
· Байланыс бар. Қабылданды.


Аудан көлемінде әлеуметтік бағдарламалардың орындалуы туралы 

Сұрақ-жауап-ұсыныс:

Кеңес мүшесі Б. Қылышбаева :
· Аудандағы инва такси қызметінің жұмыстары әлеуметтік желілерде 
көрсетіледі ме?

 Қобда ауылдық округі әкімінің міндетін атқарушы А. Күзембаев:
· Иә, әлеуметтік желіге салынып отырады, алайда инва такси қызметін 
пайдаланатын жандар өздерін түсірмеуге өтініш білдіріп жатады.

Кеңес төрағасы А. Темірбай:
· Осы аудан орталығында Алматы көшесінде бір көпбалалы, көмек қажет 
ететін отбасы бар. Солар көңілден тыс қалып қойған жоқ па? Және де ауданымызда неше мүгедек бар?

Аудандық жұмыспен қамту және әлеуметтік бағдарламалар бөлімінің сектор меңгерушісі Н. Умаров:
· Иә, ол отбасы бақылауда. Аудан бойынша 442 мүгедек азамат бар, оның 
ішінде I- топтағылар 42, II-топтағылар 36, қалған 364-і  III-топтағылар. Барлығы да бақылауда. Уақытылы көмек беріліп отырады.

Кеңес мүшесі Ж. Ерғалиев:
· Қобда аудандық әлеуметтік қызмет көрсету орталығы коммуналдық 
мекемесі сіздің бөлімге қарасты ма, қаржыландыру кіреді ме? Сонымен қатар, әлеуметтік қызметкер жұмыстарын бақылауда ұстайсыздар ма? Шағымдар болды ма?
Аудандық жұмыспен қамту және әлеуметтік бағдарламалар бөлімінің сектор меңгерушісі Н. Умаров:
· Иә, бізге қарасты, әлеуметтік қызметкерлердің жұмыстары бақылауда. 
Ешқандай шағым әзірге түскен жоқ.  


Қобда аудандық Қоғамдық Кеңес ШЕШІМ ЕТТІ:

1. Аудандық Қоғамдық Кеңес отырысындағы баяндамашылардың ақпараттары назарға алынсын, сонымен қатар:
1.1. Аудандық мәдениет, тілдерді дамыту, дене шынықтыру және спорт бөлімі бойынша:
[bookmark: _GoBack]- Қобда ауданының транскрипциясын бақылауға алып, өзгерту;
- Тіл туралы қоғамдық мониторинг комиссия мүшелігіне Қоғамдық кеңестен өкіл қосу;

1.2. Аудандық қорғаныс істер жөніндегі бөлімі бойынша:
- Аудан бойынша әскерге барушылар қатарын ұлғайту;
- Бөлімдегі компьютер құрылғыларына DAMUMED қосымшаларын қондыруды жүзеге асыру.

1.3. Аудандық жұмыспен қамту және әлеуметтік бағдарламалар бөлімі бойынша:
· Әлеуметтік қызметкерлердің жұмысын қатаң бақылауда ұстау.


1.4. Қоғамдық кеңес мүшелері:
- Осы аталған ұсынымдардың іске асуын қадағалау;
- Қоғамдық іс-шараларға белсене қатысу;
- Кеңес мүшелеріне бекітілген кесте бойынша БАҚ-да мақала жариялау, әлеуметтік желілерге орналастыру.



	Төраға                                                                                 А.Темірбай


	Хатшы                                                                                 А. Қабақбаева
